Berlingske Tidende, 1834-08-09
Den ny, midlertidige Politi=Commission i Madrid bestaaer af følgende Medlemmer: D. Mariano Milla, det Kongelige Con seils Secretair for Spanien og Jndien, Grev v. Valle Hermoso, Medlem af højeste Ret, og D. Jose Maria Galdeano, designeret Præsident ved Retten i Saragossa. Man seer desuden af Hoftidenden, at General Martinez de San Martin, hvis Afskeed vi i Gaar omtalte, efter hans eget Forlangende skal stilles for en Krigsret, og man vil vide, at endnu høiere Embedsmænd skulle ved de stedfundne Uroligheder være compromiterte. Alle Borgergaardens Officerer have udtrykt deres Mishag over enkelte Gardisters Deeltagelse i Urolighederne, og have erklæret, at ville nedlægge deres Poster. De afholdtes kun fra deres Forsæt derved, at Forbryderne skulde vorde udstødte. Denne Crisis er desuagtet endnu ikke ganske forbi, da man endnu yttrer den største Forbittrelse mod Kloster Geistligheden. Man har imidlertid megen Tiltro til den Enighed, som hersker imellem Marquis de las Amarillas, Greve af Toreno og Hr. Martinez de la Rosa Hoftidenden indeholder allerede Beretninger over Proceres og Procuradores forberedende Møder. Hr. Martine; de la Rosa havde udfærdiget en Forretnings-Orden (Reglamento med 131 Artikler for det første og med 151 for det andet Kammer, hvilken er udkommen i Form af et Kongeligt Decret: den vigtigste Bestemmelse deri er den, hvorefter Afstemningen af Procuradores ikke som i Frankerig skal være hemmelig, men skee højt og offentligt. Den 20de Juli aabnede den nye Civil Gouverneur, Greve af Valle Hermoso det forberedende Møde i 64 Procuradores Nærværelse. Det varede som Timer og det kom til en levende Discussion. D. Romero Alpuente optraadte som Ordfører for de Exaltados og forlangte Offentlighedens Anvendelse paa Jnterims Præsidenten og Secretairernes Valg. Ved denne Lejlighed tillod han sig mange Udsvævelser og Declamationer over Gjenstande, som ikke hørte til Sagen. Finantsministeren, Grev Toreno, meente, at man skulde tage de enkelte Procuradores Stemmer fra deres Pladser, da frygtsomme Jndividuer maaskee ikke gjerne højt vilde nævne deres Candidater. Han besvarede iøvrigt sin Modstanders liberale Declamationer med stor Veltalenhed og aabenbar Overlegenhed. Sagen vilde dog ikke saasnart have været afgjort, hvis ikke den første Minister, Hr. Martine, de la Rosa var ankommen, hvilken som Forretnings-Ordenens Forfatter fandt villigt Øre. Han ansaae sin Colleges Torrenos Anskuelse over den ringere Offentligheds Grad for tilstrækkelig; dog troede han, at man maatte overlade enhver Deputeret Maaden, han vilde afstemme paa. Dette antoges af Forsamlingen, og omtrent tre Fjerdedele af de tilstedeværende Procuradores nævnede deres Candidater til Præsidentskabet med halvhøj Stemme, medens D. Romero Alpuente og hans Exaltados skrege saa høit som muligt. Til Jnterims Præsident valgtes D. Diego Posadas, en Olding af milde Sæder, men meget liberale Grundsætninger, hvilken formodentlig ogsaa siden vil blive valgt til bestandig. Fem sjette Deele af de Deputeerte stemmede for ham, de øvrige for fem andre Candidater, blandt hvilke Greven af Toreno. Til Secretairer valgtes den bekjendte Redacteur af Handelstidenden og Deputeret for Madrid, D. Fermin Caballero og en Herr Gonzales. Af carlistiske Deputeerte har hidtil kun Erministeren Gonzales viist sig. Den næste Dag sammenkaldte General Castannos, Hertug af Baylen, der af Kronen er udnævnt til Præsident af Proceres Kammeret, dette. Tvende Secretairer, Hertugen af Rivas og D. Diego Clemensin, begge udmærkede Literatorer, valgtes; ogsaa blev en Commission, bestaaende af fem Medlemmer, udnævnt til Fuldmagternes Verification. Den følgende Dag skred man til Verificationen og flere Medlemmer bleve udelukkede. – J Henseende til Statsgielden venter man en temmelig betydelig Reduction af samme.